《守岁即席漫赋》
明代·郑旻

禁城促漏迫青阳，客里传杯引兴长。佳节有怀惊爆竹，圣朝无补愧含香。

千门柳色寒将放，三径松阴日就荒。奔走界途筋力倦，独歌招隐立苍茫。

作者简介：郑旻，字世卿。揭阳人。明世宗嘉靖三十五年（一五五六）进士。初授兵部主事，历武选郎中。出守大名、归德，累官至贵州布政使。卒于官。著有《峚山谈言》、《裒拙集》。清温汝能《粤东诗海》卷二九、清吴道镕《广东文徵作者考》卷四等有传。